مبيحصلش للكافر انت كده فهمتني يمكن انا مؤمنة تمام بس ناقصني أصل معرفتي بالله او انا مش عارفه بس انا بقف كتير في الحتة دي اتمني تكون فهمتني والله :( MD SH
طيب خلينا بص نحط الحقائق في نصابها :  1- فيه كفار كتير بياخدوا بالأسباب وبيفشلوا عادي. 2- فيه مسلمين كتير بياخدوا بالأسباب وبينجحوا عادي. 3- فيه جزء عندنا في اعتقادنا كمسلمين أن الله هو مسبب الأسباب ، يعني إحنا مش بننكر فضل الأسباب ، ولا بننكر أن أنا عملت كده "باجتهادي" و"بمجهودي" و"بتعبي" ، زي ما أنا بأقول أن الله هو الرزّاق ، بس أنا بآخد المرتب دا على شغلي ، ولو ما اشتغلش ، لو مارحتش الشغل ، مش هآخد مرتبي ، زيي زي الكافر بالظبط.  فهو كوني بأقول أن الرزق دا بسبب إني اشتغلت ، دا مش منافي أصلًا للتوكل.  التوكل إن إحنا نقول : بهذا السبب المعين (الشغل في شركة س) ، أو بسبب غيره ، الله تعالى هو الذي يرزقني ، لذا فإن قلبي غير متعلق بهذا السبب بعينه لدرجة أنه دايمًا خايف من المستقبل ، وعامل أزمة وليلة ، لأ ، الله هو الرزاق ، وأنا هأسعى في الأسباب التي بين يديّ بما أوتيت من قوة ، ثم بعدها ، سلمت أمري إليك يارب ، أنت مالك الأسباب ، وأنت مسببها ، والرزق بيدك وحدك لا بيد غيرك.  نفس الكلام في كل سبب في الدنيا.  فلما بقا آخد مرتبي ، أقول : كله من فضل الله عليّ ، الذي تركني سليمًا معافى لأتم عملي ، وسهله لي ، وجعلني موفقًا فيه ، وبارك لي في مالي .. هكذا..  هو دا التوكل ، أن تترك لله تدبير الأمر فتطمئن نفسك ، وأنت بتاخد بالأسباب برضه.  4- كون ربنا لما تنسيه ينبهك بعقوبة ، دي نعمة من أجل نعم الله على العبد ، أنه يخليه دايمًا لا ينسى الله تعالى في كل أمر ، فيتوكل دائمًا ، ويفعل دائمًا ، وأن يجد الإنسان أثر المعصية وقلة الإيمان في حياته اليومية ، هو والله نعمة عظيمة ، لأنها توقظه من الغفلة وتجعله دائمًا حيّ القلب ، واللسان.  فاحمدي الله عليها ، واستعيني بالله وتوكلي عليه ، واستفرغي وسعك في الأسباب.